Rikunarita-ORG/Wikinium huggingface dataset:
# তিৰুভিলাইয়াদাল আৰামবম

| তিৰুভিলাইয়াদাল আৰামবম |
| --- |
| পৰিচালক | Boopathy Pandian |
| ৰচনা | Boopathy Pandian |
| প্ৰযোজক | Dr. K. Vimalageetha |
| অভিনয়ত | Dhanush Shriya Prakash Raj |
| চিত্ৰগ্ৰহণকাৰী | S Vaidy |
| সম্পাদনা | G. Sasikumar |
| সংগীত পৰিচালক | D. Imman |
| প্ৰযোজনা কোম্পানী  | R. K. Productions |
| মুক্তি | ডিচেম্বৰ ১৫, ২০০৬ (2006-12-15) |
| ভাষা | Tamil |
| সৰ্বমুঠ আয় | ₹১৯০ নিযুত (২.৬৬ মিলিয়ন ডলাৰ)
 |

**তিৰুভিলাইয়াদাল আৰামবম** (ইংৰাজী: *The Divine Sport Starts*) এখন তামিল চলচ্চিত্ৰ।

## অন্য ভাষাৰ সংস্কৰণৰ সৈতে চৰিত্ৰসমূহৰ তুলনা

|  |  |  |  |  |
| --- | --- | --- | --- | --- |
| **তিৰুভিলাইয়াদাল আৰামবম** (তামিল) | **টক্কৰি** (তেলুগু) | **ঢুল** (কন্নড়) | **ইডিয়ট** (বঙালী) | **ডাৰিং লাভৰ** (বঙালী) |
| ধনুষ | নিতিন | যোগেশ | অঙ্কুশ হাজৰা | ছাকিব খান - ৰাজা |
| শ্ৰিয়া সৰন | সধা | ঐন্দ্ৰিতা ৰায় | শ্ৰাবন্তী চ্যাটাৰ্জী | অপু বিশ্বাস |
| প্ৰকাশ ৰাজ | সায়জী শিন্দে | প্ৰকাশ ৰাজ | আদিত্য পাঞ্চোলি | মিশা সওদাগৰ |
# লিয়েণ্ডাৰ পেজ

| লিয়েণ্ডাৰ পেজ |
| --- |
|  |
| ব্যক্তিগত তথ্যাৱলী |
| নাগৰিকত্ব | ভাৰতীয় |
| জন্ম | জুন ১৭ , ১৯৭৩ (৫৩ বছৰ) কলকাতা,পশ্চিমবংগ, ভাৰত |
| বাসগৃহ | মুম্বাই, মহাৰাষ্ট্ৰ |
| উচ্চতা | ১.৭৮ মিটাৰ (U=ft}}) |
| ওজন | ৭৮ কেজি (সাঁচ:Convert/lb st) |
| ক্ৰীড়া |
| দেশ |  ভাৰত |
| পেছাদাৰী হয় | ১৯৯১ |
|
পদক অভিলেখ[লুকুৱাওক]

|  |
| --- |
| **ভাৰতৰ হৈ প্ৰতিনিধিত্ব কৰি** |
| **পুৰুষৰ টেনিছ** |
| **অলিম্পিক** |
|  |  গ্ৰীষ্মকালীন অলিম্পিক ১৯৯৬ | একক |
| **কমনৱেলথ গেমচ** |
|  |  কমনওৱেলথ গেমচ ২০১০ | দ্বৈত |
| **এছিয়ান গেমচ** |
|  |  এছিয়ান গেমচ ১৯৯৪ | দ্বৈত |
|  | এছিয়ান গেমচ ১৯৯৪ | পুৰুষৰ দল |
|  |  এছিয়ান গেমচ ২০০২ | দ্বৈত |
|  |  এছিয়ান গেমচ ২০০৬  | দ্বৈত |
|  |  এছিয়ান গেমচ ২০০৬  | মিশ্ৰ দ্বৈত |
|  |  এছিয়ান গেমচ ১৯৯৪ | একক |
|  |  এছিয়ান গেমচ ২০০২ | মিশ্ৰ দ্বৈত |

 |

**লিয়েণ্ডাৰ পেজ** (ইংৰাজী: Leander Paes; সম্পূৰ্ণ নাম: লিয়েণ্ডাৰ আদ্ৰিয়ান পেজ) এজন ভাৰতীয় টেনিছ খেলুৱৈ। ১৯৭৩ চনৰ ১৭ জুনত তেওঁৰ কলকাতাত জন্ম হয়। কলকাতাতেই তেওঁ ডাঙৰ-দীঘল হয়। তেওঁৰ মাতৃ জেনিফাৰ পেজ এগৰাকী বিখ্যাত বাস্কেটবল খেলুৱৈ আছিল আৰু ১৯৮০ চনৰ এছিয় বাস্কেটবল প্ৰতিযোগিতাত তেওঁ ভাৰতীয় দলক নেতৃত্ব দিছিল। পিতৃ ভাচ পেজ ব্ৰঞ্জপদক জয়ী ১৯৭২ মিউনিক অলিম্পিক দলৰ হকী খেলুৱৈ। লিয়েণ্ডাৰ পেজ তেওঁৰ মাতৃৰ দিশৰ পৰা কবি মাইকেল মধুসূদন দত্তৰ বংশধৰ।

## কৰ্মজীৱন

১৯৮৫ চনত লিয়েণ্ডাৰে মাদ্ৰাজৰ ব্ৰিটেনিয়া টেনিছ একাডেমীত যোগদান কৰে। তেওঁ পেশাদাৰী টেনিছ খেলুৱৈ হিচাপে ১৯৯১ চনত প্ৰথমে আত্মপ্ৰকাশ কৰে। ১৯৯১ চনত লিয়েণ্ডাৰ পেজ ইউএচ অপেন আৰু জুনিয়ৰ উইম্বলেডনত জয় লাভ কৰে। ১৯৯২ চনত তেওঁ ৰমেশ কৃষ্ণনৰ লগত বাৰ্চিলনা অলিম্পিকৰ দ্বৈত প্ৰতিযোগিতাত কোৱাৰ্টাৰ ফাইনেল পৰ্যন্ত আগ বাঢ়ে। ১৯৯৬ চনৰ আটলাণ্টা অলিম্পিকত ফাৰ্নান্দ মেলিজেনিক পৰাজিত কৰি ব্ৰঞ্জ পদক লাভ কৰে। সেই বছৰ তেওঁ ৱৰ্ল্ড জুনিয়ৰ ৰেংকিংত প্ৰথম স্থান পায়ো। উইম্বলডন জুনিয়ৰ খিতাপ জয়ে পেজক আন্তৰ্জাতিক পৰিচিতি প্ৰদান কৰে। মহেশ ভূপতিৰ লগত তেওঁ বিশ্ব ডাবলচ টেনিছত দীৰ্ঘসময় প্ৰথম স্থান ধৰি ৰাখে।

ভাৰতৰ অন্যতম অনন্য ক্ৰীড়াব্যক্তিত্ব হিচাপে তেওঁক দেশৰ সৰ্বোচ্চ ক্ৰীড়া সন্মান ৰাজীৱ গান্ধী খেলৰত্ন বঁটা (১৯৯৬-১৯৯৭) প্ৰদান কৰা হয়। ২০০১ চনত ভাৰত চৰকাৰে তেওঁক পদ্মশ্ৰী বঁটা প্ৰদান কৰে।

## গ্ৰেণ্ড শ্লাম খিতাপ

### পুৰুষৰ ডাবলচ বিভাগ

* ফ্ৰেঞ্চ অপেন ১৯৯৯
* উইম্বলডন ১৯৯৯
* ফ্ৰেঞ্চ অপেন ২০০১

### মিশ্ৰ ডাবলচ বিভাগ

* উইম্বলডন ১৯৯৯
* অষ্ট্ৰেলিয়া অপেন ২০০৩
* উইম্বলডন ২০০৩
* উইম্বলডন ২০১০

## তথ্য সংগ্ৰহ
# শ্বেতা চেট্টী

**শ্বেতা চেট্টী** (ইংৰাজী: Shweta Shetty; জন্ম: ২০ জুন ১৯৬৯) এগৰাকী ভাৰতীয় কন্ঠশিল্পী যি তেওঁৰ এলবামৰ বাবে আৰু বলীউড চলচ্চিত্ৰ চাউণ্ডট্ৰেকলৈ তেওঁৰ অৱদানৰ বাবে জনাজাত। তাই হিন্দী আৰু কানাড়া ভাষাত গান গায়।

| শ্বেতা চেট্টী |
| --- |
| জন্ম | ২০ জুন, ১৯৬৯ (৫৭ বছৰ) মুম্বাই, ভাৰত |
| অন্য নাম | শ্বেতা |
| পেচা | কন্ঠশিল্পী |
| সক্ৰিয় হৈ থকা সময় | ১৯৯০ পৰা বতমানলৈ |
| 'সঙ্গীত যাত্ৰা' |
| বাদ্যযন্ত্ৰ | কণ্ঠ |

## জীৱন আৰু কেৰিয়াৰ

১৯৯০ চনত শ্বেতাৰ প্ৰথম এলবাম আৰু ১৯৯১ চনত দ্বিতীয় এলবাম সেই সময়ত মুক্তি পাইছিল যেতিয়া কোনো সংগীত চেনেল নাছিল। তাৰ পিছত, ১৯৯৩ চনত, তেওঁৰ তৃতীয় এলবাম "জনি জোকাৰছ" মুকলি কৰা হৈছিল যিটো বাণিজ্যিক সফলতা আছিল। পিছত, তেওঁ তেওঁৰ সহ-শিল্পী যেনে শান, সাগৰিকা মুখাৰ্জী, সুনীতা ৰাও, আলিশা চীনা, মহালক্ষ্মী আয়াৰ, জুবিন গাৰ্গ, জংকী বৰঠাকুৰ, শুভ মুদগল, সুচিত্ৰা কৃষ্ণমূৰ্তি, অলকা য়াগনিক, উদিত নাৰায়ণ, কুমাৰ চানু, চনু নিগম আদিৰ সৈতে কেইবাটাও এলবাম আৰু চলচ্চিত্ৰৰ গান গাইছিল। চেট্টীয়ে এজন জাৰ্মান, খ্ৰীষ্টান ব্ৰেণ্ডৰ সৈতে বিবাহপাশত আৱদ্ধ হৈছিল।

## তথ্য সংগ্ৰহ

## বাহ্যিক সংযোগ

* ফেইচবুকত শ্বেতা চেট্টী
* এক্সত শ্বেতা চেট্টী
* ইনষ্টাগ্ৰামত শ্বেতা চেট্টী
# মংলী

| মংলী |
| --- |
|  |
| জন্ম | সত্যৱতী চৌহান ১০ জুন, ১৯৯৪ (৩২ বছৰ) গুটী, অন্ধ্ৰপ্ৰদেশ, ভাৰত |
| পেচা | গায়িকা, টেলিভিছনৰ উপস্থাপিকা |
| সক্ৰিয় হৈ থকা সময় | ২০১৭ চনৰ পৰা বৰ্তমানলৈকে |

**সত্যৱতী চৌহান, মংলী** নামেৰে জনাজাত, এগৰাকী ভাৰতীয় গায়িকা আৰু টেলিভিছনৰ উপস্থাপিকা। তেওঁ মূলতঃ তেলুগু ভাষাৰ গান গায় আৰু তেওঁ সাংস্কৃতিক গীতৰ বাবে পৰিচিত। তেওঁ ছিমা বঁটা আৰু আইআইএফএ উৎসৱ বঁটা লাভ কৰিছে। তেওঁ তেলুগুৰ উপৰিও বঞ্জাৰা, কন্নড়, তামিল আৰু হিন্দী ভাষাত গীত গায়।

## প্ৰাথমিক জীৱন

মংলীয়ে ভাৰতৰ অন্ধ্ৰ প্ৰদেশৰ গুটি অঞ্চলৰ বঞ্জাৰা সম্প্ৰদায়ত জন্মগ্ৰহণ কৰিছিল। তেওঁ তিৰুপতিৰ শ্ৰীভেংকটেশ্বৰ বিশ্ববিদ্যালয়ৰ পৰা কৰ্ণাটকী সংগীতৰ ডিপ্লমা কৰিছিল। দেউতাকে তেওঁক সৰুৰে পৰা গায়িকা হ'বলৈ উৎসাহিত কৰিছিল। শিক্ষকসকলৰ পৰা অনুপ্ৰাণিত হৈ তেওঁ সংগীত শিক্ষয়িত্ৰী হ’ব বিচাৰিছিল। টেলিভিছন প্ৰেজেণ্টিঙৰ কেৰিয়াৰ আৰম্ভ কৰিবলৈ হায়দৰাবাদলৈ গুচি যায় মংলী।

মংলীৰ কনিষ্ঠ ভগ্নী ইন্দ্ৰৱতী চৌহানে পুষ্পা: দ্য ৰাইজ ছবিখনৰ হিট গীত "উ অন্তাভা উ উ অন্তাভা" গাই বিখ্যাত হৈছিল। এই গীতটো কানাড়া সংস্কৰণ গাইছিল মংলীয়ে।

## কেৰিয়াৰ

তেওঁ এইচএমটিভিৰ ব্যংগমূলক নিউজ শ্ব’ত কাম কৰিছিল।

তেওঁ বাথুকম্মা, বোনালু আৰু তেলেংগানা গঠন দিৱসৰ দৰে তেলেংগানাৰ উৎসৱত গীত গায়৷ ২০১৮ চনৰ তেলেংগানা গঠন দিৱসৰ বাবে তেওঁ গোৱা গীত *Orugallu Kotanadugu* হিট হৈ পৰে। তেওঁ *সপ্তগিৰি এক্সপ্ৰেছ, ৰাজ মহল, নীধি নাদি ওকা কথা, জৰ্জ ৰেড্ডী* চলচ্চিত্ৰত গীত গোৱাৰ লগতে ২০২০ চনৰ একচন- ড্ৰামা টলীউড ছবি *আলা বৈকুণ্ঠপুৰমুলুৰ* ''ৰামুলু ৰামুলা'' গীতটো গাইছিল।

২০১৮ চনৰ ফেব্ৰুৱাৰী মাহত লক্ষ্মী মাঞ্চু *মহাৰাণীয়ে* আয়োজন কৰা এটা অনুষ্ঠানত প্ৰতিদ্বন্দ্বিতা কৰিছিল। ২০২১ চনত *লাভ ষ্ট'ৰী* ছবিখনত তেওঁ গোৱা "সাৰংগ দৰীয়া" গীতটো জনপ্ৰিয় হৈছিল।

## বাহ্যিক সংযোগ

* ফেইচবুকত মংলী
* ইনষ্টাগ্ৰামত মংলী

## তথ্যসূত্ৰ
# ফাৰ্ষ্ট প'ষ্ট

| ফাৰ্ষ্ট প'ষ্ট |
| --- |
|  |
| ফাৰ্ষ্ট প'ষ্টৰ প্ৰতীক |
| উদ্বোধন | ৯ মে' ২০১১ (2011-05-09) |
| দেশ | ভাৰত |
| ভাষা | ইংৰাজী ভাষা |
| ৱেবছাইট | firstpost.com |

**ফাৰ্ষ্টপোষ্ট** (ইংৰাজী: Firstpost) হৈছে নেটৱৰ্ক১৮ গ্ৰুপৰ মালিকানাধীন ভাৰতীয় সংবাদ ৱেবছাইট, যিয়ে চিএনএন-নিউজ১৮ আৰু চিএনবিচি টিভি১৮ও নিয়ন্ত্ৰণ কৰে।

নেটৱৰ্ক ১৮ গ্ৰুপটো প্ৰথমে ৰাঘৱ বাহলৰ মালিকানাধীন আছিল। ২০১২ চনৰ জানুৱাৰী মাহত গোটটোৱে মুকেশ আম্বানীৰ ৰিলায়েন্স ইণ্ডাষ্ট্ৰীজৰ পৰা ২৭ বিলিয়ন বিনিয়োগ লাভ কৰে।

## ইতিহাস

ফাৰ্ষ্টপোষ্ট ২০১১ চনত নেটৱৰ্ক১৮ৰ অনলাইন নিউজ পৰ্টেল হিচাপে আৰম্ভ হৈছিল। ২০১৩ চনৰ মে' মাহত এই সংবাদ গোটটোক ফৰ্বছ ইণ্ডিয়াৰ ভাৰতীয় সংস্কৰণৰ সৈতে একত্ৰিত কৰা হয় যাৰ মুখ্য সম্পাদক ইন্দ্ৰজিৎ গুপ্তাকে ধৰি চাৰিজন শীৰ্ষ সম্পাদকীয় মুৰব্বীক চাকৰিৰ পৰা বৰ্খাস্ত কৰা হয়। এই পৰিঘটনাৰ ফলত সংবাদ মাধ্যমৰ উত্তেজনাৰ সৃষ্টি হয়। ইয়াৰ পিছত ২০১৩ চনৰ ৩১ মে'ত ফাৰ্ষ্টপোষ্টে অজ্ঞাত ধনৰ বাবে এটা ব্যংগ ৱেবছাইট ফেকিংনিউজ ডট কমৰ দায়িত্ব লয়।

২০১৫ চনত দ্য কেৰাভানে অৰুণ জেটলীৰ দৰে ৰাজনৈতিক নেতাৰ সমালোচনাৰ বাবে ফাৰ্ষ্টপোষ্টত চেন্সৰশ্বিপৰ বিষয়ে সংবাদ প্ৰকাশ কৰিছিল। ২০১৯ চনৰ জানুৱাৰী মাহত ফাৰ্ষ্টপোষ্টৰ সাপ্তাহিক ইংৰাজী ভাষাৰ ছপা সংস্কৰণ আৰম্ভ হয়, আৰু তাৰ পিছত ২০১৯ চনৰ জুন মাহত শেষ হয়৷ ফাৰ্ষ্টপোষ্টৰ প্ৰকাশ অনলাইনত চলি থাকে। ২০২০ চনৰ এপ্ৰিল মাহলৈকে জয়দীপ গিৰিধৰে মুম্বাইৰ ফাৰ্ষ্টপোষ্টৰ কাৰ্যবাহী সম্পাদক, আনহাতে সঞ্জয় সিঙে উপ কাৰ্যবাহী সম্পাদকৰ দায়িত্ব পালন কৰে। ২০২৩ চনৰ ২৬ জানুৱাৰীত প্ৰাইম টাইম শ্ব' ভেণ্টেজ আৰম্ভ কৰা হয়, যাৰ পৰিচালন সম্পাদক আছিল পালকী শৰ্মা উপাধ্যায়৷ তেওঁ পূৰ্বে WION ৰ লগত জড়িত আছিল।

তথ্য পৰীক্ষকসকলে ফাৰ্ষ্টপোষ্টে একাধিকবাৰ ভুল তথ্য পোষ্ট কৰা বুলি উল্লেখ কৰিছে। ২০২৩ চনত ই লোহাৰ গ্ৰীল থকা এটা কবৰৰ ফটো ভাৰতৰ হায়দৰাবাদৰ হোৱাৰ সময়ত পাকিস্তানৰ বুলি ভুলকৈ ৰিপৰ্ট কৰিছিল। ২০২৩ চনত ই মিছাকৈ প্ৰকাশ কৰিছিল যে আতিক আহমেদৰ ভোটে ২০০৮ চনত ইউ পি এ চৰকাৰক ‘ৰক্ষা’ কৰিছিল। ২০২৫ চনত তেওঁলোকে ২০২৫ চনৰ পেহেলগাম আক্ৰমণ চিত্ৰণ কৰিবলৈ ২০২১ চনৰ এটা ভিডিঅ'ৰ এখন অসংলগ্ন ছবি পোষ্ট কৰিছিল।

## তথ্যসূত্ৰ

## বাহ্যিক সংযোগ

* আধিকাৰিক ৱেবছাইট
# আন্নাই ভেলাংকন্নী

| আন্নাই ভেলাংকন্নী |
| --- |
|  পোষ্টাৰ |
| পৰিচালক | কে থাংগাপ্পান |
| ৰচনা | ছেম ডি থমছন |
| প্ৰযোজক | কে থাংগাপ্পান |
| অভিনয়ত | * শ্ৰীবিদ্যা
* শিৱকুমাৰ
* জয়ললিতা
* জেমিনী গণেশন
* পদ্মিনী
 |
| সংগীত পৰিচালক | জি দেৱৰাজন |
| প্ৰযোজনা কোম্পানী  | গিৰি মুভীজ |
| মুক্তি | ১৫ আগষ্ট ১৯৭১ (1971-08-15) |
| দৈৰ্ঘ্য | ১৪৮ মিনিট |
| দেশ | ভাৰত |
| ভাষা | তামিল |

**আন্নাই ভেলাংকন্নী** (ইংৰাজী: Ali Baba 40 Dongalu; অনুবাদ. মাতৃ ভেলাংকন্নী) ১৯৭১ চনৰ কে থাংগাপ্পানৰ পৰিচালনাত নিৰ্মিত ভাৰতীয় তামিল ভাষাৰ এখন ছবি। ছবিখনত অভিনয় কৰিছে মিথুন গণেশন, জয়ললিতা, পদ্মিনী আৰু কে আৰ বিজয়াই। কমল হাছানে কম সময়ৰ বাবে যীচু খ্ৰীষ্টৰ চৰিত্ৰত অভিনয় কৰিছে যদিও তেওঁৰ নামোল্লেখ কৰা হোৱা নাই। ইয়াত কেথলিক বিশ্বাসৰ সৈতে জড়িত তিনিটা কাহিনী সন্নিবিষ্ট কৰা হৈছে।

ছবিখনৰ পটভূমি ভেলাংকন্নী ভাৰতৰ তামিলনাডুৰ নাগপট্টিনম জিলাৰ এখন চহৰ। ইয়াত যীচুৰ মাতৃ মেৰীৰ প্ৰতি উৎসৰ্গিত বেচিলিকা অৱ আৱাৰ লেডী অৱ গুড হেল্থ আছে।

## প্লট

নাগপট্টিনমৰ এখন চিকিৎসালয়ৰ নাৰ্ছ হিচাপে কৰ্মৰত মেৰী, ভেলাংকন্নীৰ মাদাৰ মেৰীৰ ভক্ত। যেতিয়া মেৰীয়ে তেওঁৰ প্ৰেমিক ছুছেনথক লগ পাবলৈ হাস্পাতালৰ পৰা আঁতৰত থাকে, তেতিয়া দেৱীয়ে মেৰীৰ ৰূপ ধাৰণ কৰি তেওঁৰ কৰ্তব্য পালন কৰে।

## মুক্তি আৰু সঁহাৰি

১৯৭১ চনৰ ১৫ আগষ্টত আন্নাই ভেলাংকানীক মুক্তি দিয়া হয়। ছবিখনক তেলেগু ভাষাত মেৰী মাথা নামেৰে ডাব কৰা হয় আৰু ১৯৭১ চনৰ ২৫ ডিচেম্বৰত মুক্তি দিয়া হয়। পিছলৈ ছবিখনক ভেলাংকন্নী মাথাভু নামেৰে মালয়ালম ভাষাতো ডাব কৰা হয়, যিখন ১৯৭৭ চনৰ ২৭ মে'ত মুক্তি পায়। ইতিহাসবিদ বি বিজয়াকুমাৰে এটা প্ৰবন্ধত উল্লেখ কৰিছে যে তামিল আৰু মালয়ালম ডাব কৰা সংস্কৰণটো বক্স অফিচত হিট হৈছিল। দুয়োটা সংস্কৰণেই কেৰালাত বক্স অফিচত হিট হৈছিল।

## তথ্য সংগ্ৰহ

## বাহ্যিক সংযোগ

* *আন্নাই ভেলাংকন্নী*  সম্পৰ্কে ইণ্টাৰনেট মুভি ডাটাবেছত থকা তথ্য।
# সাথী লীলাৱতী (১৯৯৫ চলচ্চিত্ৰ)

|  |
| --- |
|  পোষ্টাৰ |
| পৰিচালক | বালু মহেন্দ্ৰ |
| ৰচনা | ক্ৰেজী মোহন (সংলাপ) |
| চিত্ৰনাট্য | বালু মহেন্দ্ৰ |
| কাহিনী | অনন্থু |
| প্ৰযোজক | কমল হাছান |
| অভিনয়ত | * ৰমেশ অৰবিন্দ
* কল্পনা
* হীৰা
* কমল হাছান
 |
| চিত্ৰগ্ৰহণকাৰী | বালু মহেন্দ্ৰ |
| সম্পাদনা | বালু মহেন্দ্ৰ |
| সংগীত পৰিচালক | ইলায়াৰাজা |
| মুক্তি | ১৫ জানুৱাৰী ১৯৯৫ (1995-01-15) |
| দৈৰ্ঘ্য | ১৫১ মিনিট |
| দেশ | ভাৰত |
| ভাষা | তামিল |

**সাথী লীলাৱতী**  (ইংৰাজী: Sathi Leelavathi) ১৯৯৫ চনৰ বালু মহেন্দ্ৰৰ পৰিচালনা, সহ-লেখন, চিত্ৰগ্ৰহণ আৰু সম্পাদনাত নিৰ্মিত এখন ভাৰতীয় তামিল ভাষাৰ কমেডী ছবি। ছবিখনত ৰমেশ অৰবিন্দ, কল্পনা (অভিনেত্ৰী) আৰু হীৰাই মুখ্য ভূমিকাত অভিনয় কৰিছে। সহযোগী চৰিত্ৰত অভিনয় কৰিছে কোভাই সৰলা আৰু কমল হাছানে। ছবিখনৰ কাহিনী অৰুণক (অৰবিন্দ) কেন্দ্ৰ কৰি ঘূৰ্ণায়মান, যিয়ে পত্নী লীলাৱতীৰ (কল্পনা) সাধাৰণ চেহেৰা আৰু শকত হোৱা বাবে অসন্তুষ্ট হৈ প্ৰিয়াৰ (হীৰা) সৈতে বিবাহ বহিৰ্ভূত প্ৰেমত লিপ্ত হয়।

ছবিখনৰ প্ৰযোজক কমল হাছান। ১৯৮৯ চনৰ আমেৰিকান ছবি শ্বি-ডেভিলৰ পৰা শিথিলভাৱে অভিযোজিত সাথী লীলাৱতীৰ কাহিনী অনন্থুৱে ৰচনা কৰিছে। সংলাপ ক্ৰেজী মোহনৰ। সংগীত ৰচনা ইলায়াৰাজাৰ। ১৯৯৫ চনৰ ১৫ জানুৱাৰীত মুক্তি পোৱা সাথী লীলাৱতী ব্যৱসায়িকভাৱে সফল হৈছিল। হিন্দী ভাষাত বিবি নং ১ (১৯৯৯) আৰু কানাড়া ভাষাত ৰামা শামা ভামা (২০০৫) নামেৰে পুনৰ নিৰ্মাণ কৰা হয়। কানাড়াখনত অৰবিন্দ আৰু হাছানে পুনৰ নিজৰ চৰিত্ৰত অভিনয় কৰিছিল।

## তথ্য সংগ্ৰহ

## বাহ্যিক সংযোগ

* *সাথী লীলাৱতী (১৯৯৫ চলচ্চিত্ৰ)*  সম্পৰ্কে ইণ্টাৰনেট মুভি ডাটাবেছত থকা তথ্য।
* ৰ'টেন টমাট'জ ৱেবছাইটত *সাথী লীলাৱতী (১৯৯৫ চলচ্চিত্ৰ)*।
# নৰসিংহ (হিন্দু ধৰ্ম)

| নৰসিংহ |
| --- |
| সুৰক্ষাৰ ঈশ্বৰ |
| দশাৱতাৰ-ৰ সদস্য |
|  নৰসিংহ, ভগৱান শ্ৰীবিষ্ণুৰ চতুৰ্থতম অৱতাৰ |
| দেৱনাগৰী | नरसिंह |
| সংস্কৃত লিপ্যন্তৰ | নৰসিংহ |
| সম্পৰ্ক | ভগৱান শ্ৰীবিষ্ণুৰ চতুৰ্থতম অৱতাৰ |
| অস্ত্ৰ | চক্ৰ, গদা, নখ আৰু দাঁতৰ মাৰি |
| উৎসৱ | নৰসিংহ জয়ন্তী, হোলী |

**নৰসিংহ** (সংস্কৃত: नरसिंह
) হৈছে ভগৱান শ্ৰীবিষ্ণুৰ চতুৰ্থতম অৱতাৰ। হিৰণ্যাক্ষৰ কনিষ্ঠ ভ্ৰাতা হিৰণ্যকশিপুক বধ কৰাৰ বাবে ভগৱান শ্ৰীবিষ্ণু ত্ৰেতা যুগত নৰসিংহ ৰূপত মৰ্ত্তলোকত অৱতীৰ্ণ হৈছিল। পুৰাণ, উপনিষদ লগতে অন্যান্য পৌৰাণিক হিন্দু ধৰ্মগ্ৰন্থত নৰসিংহ অৱতাৰ উল্লেখ পোৱা যায়। তেওঁক দুষ্টৰ দমন আৰু শিষ্টৰ পালনৰ প্ৰতীক বুলি গণ্য কৰা হয়। নৰসিংহ দেৱক অৰ্ধ সিংহ আৰু অৰ্ধ মনুষ্যৰ ৰূপত কল্পনা কৰা হয়। মৎস পুৰাণত নৰসিংহক অষ্টভূজ বুলি উল্লেখ কৰা হৈছে আনদিশে অগ্নিপুৰাণত তেওঁক চতুৰ্ভূজ বুলি বৰ্ণনা কৰা হৈছে। দক্ষিণ ভাৰতত নৰসিংহ দেৱৰ পূজা বিশেষ পৰিলক্ষিত হয়। হিন্দু শাস্ত্ৰত নৰসিংহক মহাৰক্ষক বুলি আখ্যা দিয়া হৈছে কাৰণ তেওঁ সৰ্বদা ভক্তক সংকটৰ পৰা ৰক্ষা কৰে।

## তথ্যসূত্ৰ
# মদৰাম ব্ৰহ্ম

| মদৰাম ব্ৰহ্ম |
| --- |
| জন্ম | ১৯০৩ কোকৰাঝাৰ, অবিভক্ত ধুবুৰী জিলা, অসম প্ৰদেশ, ব্ৰিটিছ ভাৰত (বৰ্তমান কোকৰাঝাৰ জিলা) |
| মৃত্যু | ৬ ছেপ্টেম্বৰ ১৯৯০ কোকৰাঝাৰ, অসম, ভাৰত |
| পেচা | কবি নাট্যকাৰ |
| জনা যায় | বড়ো সাহিত্য |
| বঁটা, সন্মান, পুৰস্কাৰ আদি | পদ্মশ্ৰী, ১৯৮৮ |

**মদৰাম ব্ৰহ্ম** (১৯০৩ – ১৯৯০) এগৰাকী ভাৰতীয় কবি তথা নাট্যকাৰ। তেওঁ বড়ো ভাষাত সাহিত্য ৰচনা কৰিছিল আৰু বড়ো সাহিত্যৰ উন্নয়নৰ বাবে অৰিহণা আগবঢ়াইছিল। ১৯৮৮ চনত ভাৰত চৰকাৰে সাহিত্য আৰু শিক্ষা জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।পদ্মশ্ৰী সন্মান লাভ কৰা মদৰাম ব্ৰহ্ম প্ৰথম গৰাকী বড়ো সম্প্ৰদায়ৰ ব্যক্তি।

## প্ৰাৰম্ভিক জীৱন

১৯০৩ চনত ব্ৰিটিছ ভাৰতৰ অন্তৰ্গত অবিভক্ত ধুবুৰী জিলাৰ কোকৰাঝাৰৰ দুন্ধুনিকটাৰ বড়ো পৰিয়ালত মদৰাম ব্ৰহ্মৰ জন্ম হৈছিল। তাৰপিছত তেওঁ প্ৰাৰম্ভিক শিক্ষা ধুবুৰীৰ চৰকাৰী হাইস্কুলত গ্ৰহণ কৰিছিল।

## কৰ্মজীৱন

১৯৩২ চনত তেওঁ দৰঙৰ হৰিসিং হাইস্কুলত প্ৰধান শিক্ষক হিচাপে কৰ্মজীৱনৰ পাতনি মেলিছিল। তাৰপিছত তেওঁ স্থানীয় প্ৰশাসনত যোগদান কৰিছিল। পিছলৈ তেওঁ ১৯৪৫ চনত খণ্ড উন্নয়ন বিষয়া হিচাপে নিযুক্তি লাভ কৰে। এই পদৱী লাভ কৰা মদৰাম ব্ৰহ্ম বড়ো সম্প্ৰদায়ৰ প্ৰথম গৰাকী ব্যক্তি।

## সাহিত্যিক কীৰ্তি

মদৰাম ব্ৰহ্ময়ে কেইবাটাও কবিতা, গীত, স্তুতিগীত আৰু নাটক ৰচনা কৰিছিল। তেওঁৰ প্ৰথম পুথি *বৰণি গুদি শিবছা আৰৱ আৰজ* বড়ো ভাষাত ৰচনা কৰা স্তুতিগীতৰ সংকলন। তেওঁৰ উল্লেখযোগ্য প্ৰকাশিত গ্ৰন্থ সমূহ হ'ল,

* *খান্থাই মেথাই* (কবিতা আৰু গীত - ১৯২৩)
* *বড়োনি গুদি শিবছা আৰৱ আৰজ* (বড়ো স্তুতিগীত আৰু প্ৰাৰ্থনা – ১৯২৬)
* *ৰায়মালি* (নাটক – ১৯২৬)
* *ডিমাপুৰ নৱগৰ বাইনাই* (ডিমাপুৰৰ পতন, নাটক)
* *চাডং বৈৰাগী* (নাটক)
* *ৰূপেশ্ৰী ৰাইঠাই খান্থাই* (ৰূপেশ্ৰী-পদ্য আৰু গদ্য, ১৯৮৮)
* *ফাংচেয়াও বিবাৰ বাৰনৱী* (এটা ডালত দুপাহ ফুল)

তেওঁৰ কিছুমান ৰচনা স্কুলীয়া পাঠ্যক্ৰমত অন্তৰ্ভুক্ত কৰা হৈছে আৰু অসামৰিক পৰীক্ষাৰ বড়ো সাহিত্যৰ পাঠ্যক্ৰমটো তেওঁৰ ৰচনা সন্নিবিষ্ট কৰা হৈছে। ১৯৮৮ চনত ভাৰত চৰকাৰে সাহিত্য আৰু শিক্ষা জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।পদ্মশ্ৰী সন্মান লাভ কৰা মদৰাম ব্ৰহ্ম প্ৰথম গৰাকী বড়ো সম্প্ৰদায়ৰ ব্যক্তি।

## মৃত্যু

১৯৯০ চনৰ ৬ ছেপ্টেম্বৰ তাৰিখে ৮৭ বছৰ বয়সত কোকৰাঝাৰ জিলাৰ ৰূপনাথ ব্ৰহ্ম অসামৰিক চিকিৎসালয়ত মদৰাম ব্ৰহ্মৰ মৃত্যু হয়। বাক্সা জিলাৰ বনগাঁৱত অৱস্থিত *পদ্মশ্ৰী মদৰাম ব্ৰহ্ম মেছ স্কুল* তেওঁৰ নামেৰে ৰখা হৈছে।

## তথ্য উৎস
# শোভনা নাৰায়ণ

| শোভনা নাৰায়ণ |
| --- |
|  |
| জন্ম | ২ ছেপ্টেম্বৰ, ১৯৫০ (৭৫ বছৰ) পশ্চিম বংগ |
| পেচা | নৃত্যশিল্পী |
| সক্ৰিয় হৈ থকা সময় | ১৯৭০-বৰ্তমানলৈ |
|  |
| নৃত্য | কথক |

**শোভনা নাৰায়ণ** (ইংৰাজী:  Shobana Narayana)এগৰাকী স্বীকৃতিপ্ৰাপ্ত ভাৰতীয় কথক নৃত্যশিল্পী আৰু ভাৰতীয় অডিট আৰু একাউণ্টছ চাৰ্ভিচৰ এগৰাকী বিষয়া। তেওঁ ভাৰতৰ বিভিন্ন ঠাইত আৰু আন্তঃৰাষ্ট্ৰীয় পৰ্যায়ত নৃত্যানুষ্ঠান পৰিৱেশন কৰিছে৷ আৰু তেওঁ ভাৰত চৰকাৰৰ পৰা পদ্মশ্ৰী বঁটা লাভ কৰিছে। তেওঁ বিৰজু মহাৰাজৰ ওচৰত নৃত্যৰ প্ৰশিক্ষণ লৈছিল৷

## প্ৰাথমিক জীৱন আৰু শিক্ষা

কলকাতাৰ সাধনা বসু আৰু মুম্বাইৰ গুৰু কুণ্ডল লালে চাৰি বছৰ বয়সতে শোভনা নাৰায়ণক কথকত দীক্ষা দিছিল। তেওঁ ভাৰতৰ দিল্লীৰ মিৰাণ্ডা হাউচত অধ্যয়ন কৰি ১৯৭২ চনত পদাৰ্থ বিজ্ঞানত স্নাতকোত্তৰ ডিগ্ৰী লাভ কৰে। ২০০৮ চনত মাদ্ৰাজ বিশ্ববিদ্যালয়ৰ পৰা প্ৰতিৰক্ষা আৰু কৌশলগত অধ্যয়নত এম.ফিল আৰু ২০০১ চনত পঞ্জাৱ বিশ্ববিদ্যালয়ৰ পৰা সমাজ বিজ্ঞানত এম. ফিল ডিগ্ৰী লাভ কৰে৷ তাৰপিছত তেওঁ ইণ্ডিয়ান একাউণ্টচ আৰু চিভিল ছাৰ্ভিছত কেৰিয়াৰ বিষয়া হিচাপে কাম কৰিবলৈ লয় আৰু ২০১০ চনত অৱসৰ গ্ৰহণ কৰে। ভাৰতত থকা অষ্ট্ৰিয়াৰ ৰাষ্ট্ৰদূত (অৱসৰপ্ৰাপ্ত) ড°হাৰ্বাৰ্ট ট্ৰেক্সলৰ সৈতে তেওঁৰ বিবাহ হৈছে৷

## কৃতিত্ব

“পাৰফৰ্মাৰ আৰু গুৰু’’ হিচাপে শোভনা নাৰায়ণে কেইবাটাও সন্মানীয় ৰাষ্ট্ৰীয় আৰু আন্তঃৰাষ্ট্ৰীয় উৎসৱত আৰু কেইবাজনো ৰাষ্ট্ৰপতি আৰু চৰকাৰৰ মুৰব্বীৰ আগত ব্যাপকভাৱে অনুষ্ঠান পৰিৱেশন কৰাৰ লগতে যুৱ প্ৰজন্মৰ কেইবাজনো কথক শিল্পীক প্ৰশিক্ষণ দিছে।
“কোৰিঅ'গ্ৰাফাৰ-পাৰফৰ্মাৰ’’ হিচাপে শোভনা নাৰায়ণে পশ্চিমীয়া শাস্ত্ৰীয় বেলে, ফ্লেমেংকো, টেপ নৃত্য, বৌদ্ধ সন্ন্যাসীৰ সৈতে বৌদ্ধ গীতৰ আগশাৰীৰ নৃত্যশিল্পীসকলৰ সৈতে আন্তঃৰাষ্ট্ৰীয় সহযোগিতামূলক কামৰ নেতৃত্ব দিছে আৰু প্ৰযোজনা কৰিছে, লগতে পশ্চিমীয়া শাস্ত্ৰীয় সুৰকাৰসকলৰ ৰচনাত নৃত্য কৰিছে৷ ১৯৯৪ চনত “দ্য ডন আফটাৰ’’ত পশ্চিমীয়া শাস্ত্ৰীয় নৃত্য-কথক-ফ্লেমেংকোৰ সৈতে জড়িত প্ৰথমখন ট্ৰিল’জীৰ সৃষ্টিশীল পৰিচালক-প্ৰযোজক-নৃত্যশিল্পী আছিল। নতুন দিল্লীত অনুষ্ঠিত ২০০৩ চনৰ ৬ষ্ঠ এবিলিম্পিকছৰ মুকলি আৰু সামৰণি অনুষ্ঠানৰ সৃষ্টিশীল পৰিচালকও আছিল। ২০১০ চনত কমনৱেলথ গেমছ দিল্লীৰ মুকলি আৰু সামৰণি অনুষ্ঠান অনুষ্ঠিত কৰিছিল৷ তেওঁ কেইবাটাও ভাৰতীয় শাস্ত্ৰীয় নৃত্য শৈলীৰ আগশাৰীৰ নৃত্যশিল্পীৰ সৈতে কেইবাখনো সহযোগিতামূলক ৰচনাৰ নেতৃত্ব দিছে আৰু প্ৰযোজনা কৰিছে। এইবোৰৰ উপৰি শোভনা নাৰায়ণে ভাৰতৰ ৰাষ্ট্ৰীয় ষ্টেডিয়ামত ভাৰতীয় স্বাধীনতা দিৱসৰ সোণালী জয়ন্তী উদযাপনৰ মুকলি অনুষ্ঠানত শাস্ত্ৰীয় নৃত্যৰ ক্ৰম, ১৯৯৭ বেগম হজৰত মহলৰ ওপৰত প্ৰথম স্বাধীনতা যুদ্ধৰ ওপৰত বেলে, গুৰু গোবিন্দ সিঙৰ খালছা পন্থৰ ত্ৰিশ বছৰীয়া উদযাপনৰ বাবে বেলে ১৯৯৯ চনত আদি কাৰ্যক্ৰমৰ দ্বাৰা নিজৰ কৃতিত্বৰ পৰিচয় দিব পাৰিছে৷

## তথ্য সূত্ৰ
# উৰ্বশী বুটালিয়া

| উৰ্বশী বুটালিয়া |
| --- |
|  ২০১১ চনত উৰ্বশী বুটালিয়া |
| জন্ম | ১৯৫২ (বয়স ৭৩–৭৪)

 আম্বালা, হাৰিয়ানা, ভাৰত |
| পেচা | প্ৰকাশক আৰু ইতিহাসবিদ 'কালী ফ'ৰ ৱুইমেন'ৰ প্ৰতিষ্ঠাতা (১৯৮৪) 'ঝুবান বুকচ্‌'ৰ প্ৰতিষ্ঠাতা (২০০৩) |
| আত্মীয়-স্বজন | পংকজ বুটালিয়া |
| ৱেবছাইট |
| zubaanbooks.com |

**উৰ্বশী বুটালিয়া** (ইংৰাজী: Urvashi Butalia; জন্ম: ১৯৫২) হ'ল এগৰাকী ভাৰতীয় নাৰীবাদী লেখক, প্ৰকাশক আৰু সমাজ-কৰ্মী। তেওঁ 'দি আডাৰ চাইড অৱ চাইলেঞ্চ: ভইচেচ ফ্ৰ'ম দ্য পাৰ্টিচন অৱ ইণ্ডিয়া' আৰু 'স্পীকিং পিচ: ৱুইমেনচ্‌ ভইচেচ ফ্ৰ'ম কাশ্মীৰ' দৰে মাৰ্গদৰ্শী কিতাপ আৰু মহিলাৰ উন্নয়নৰ ক্ষেত্ৰত আগবঢ়োৱা অৱদানৰ বাবে জনাজাত।

১৯৮৪ত বুটালিয়াই ৰিতু মেননৰ সৈতে লগ-লাগি ভাৰতৰ প্ৰথমটো একচেতীয়া নাৰীবাদী প্ৰকাশন 'কালী ফ'ৰ ৱুইমেন' প্ৰতিষ্ঠা কৰে। ২০০৩ চনত তেওঁ আনটো প্ৰকাশন 'ঝুবান বুকচ্‌' প্ৰতিষ্ঠা কৰে।

শিক্ষা আৰু সাহিত্য ক্ষেত্ৰত আগবঢ়োৱা তেওঁলোকৰ অৱদানৰ বাবে, ২০১১ চনত বুটালিয়া আৰু মেননলৈ যুটীয়াভাৱে পদ্মশ্ৰী আগবঢ়োৱা হয়।

## প্ৰাৰম্ভিক জীৱন আৰু শিক্ষা

হাৰিয়ানা পঞ্জাবৰ, পঞ্জাবী ঐতিহ্যৰ এটা সমৃদ্ধ, প্ৰগতিশীল আৰু নাস্তিক পৰিয়ালত উৰ্ব্বশী বুটালিয়াৰ জন্ম হৈছিল। শুভদ্ৰা আৰু যোগিন্দৰ সিং বুটালিয়াৰ তেওঁ চতুৰ্থটি সন্তান। তেওঁৰ মাক শুভদ্ৰা আছিল নাৰীবাদী, যি মহিলাক দিহা-পৰামৰ্শ দিয়া সংস্থা এটা পৰিচালনা কৰিছিল। বুটালিয়াৰ এগৰাকী বায়েক আছিল, যাৰ নাম বেলা আৰু পংকজ আৰু ৰাহুল নামৰ দুজন ভাতৃ আছিল। পংকজ বুটালিয়া এগৰাকী বাওঁপন্থী তথ্যচিত্ৰ নিৰ্মাতা। তেওঁ বৃন্দাৱনৰ বিধবাসকলৰ দুৰ্দশাগ্ৰস্ত জীৱনৰ ওপৰত নিৰ্মাণ কৰা এখন তথ্যচিত্ৰৰ বাবে সুপৰিচিত।

বুটালিয়াই ১৯৭১ চনত দিল্লী বিশ্ববিদ্যালয়ৰ মিৰাণ্ডা হাউচৰপৰা সাহিত্যত স্নাতক আৰু ১৯৭৩ চনত দিল্লী বিশ্ববিদ্যালয়ৰপৰাই সাহিত্যত স্নাতকোত্তৰ ডিগ্ৰী লাভ কৰিছিল। তেওঁ ১৯৭৭ চনত, লণ্ডন বিশ্ববিদ্যালয়ৰপৰা দক্ষিণ এছিয়াৰ অধ্যয়নত স্নাতকোত্তৰ ডিগ্ৰী লয়। তেওঁ হিন্দী, পঞ্জাবী, বঙালীৰ উপৰিও ইংৰাজী, ফৰাছী আৰু ইটালিয়ান ভাষা জানে।

## কেৰিয়াৰ

দিল্লীৰ অক্সফৰ্ড ইউনিভাৰচিটি প্ৰেছত কাম কৰি বুটালিয়াই তেওঁৰ কৰ্মজীৱন আৰম্ভ কৰে। ১৯৮২ চনত লণ্ডনত অৱস্থিত 'জেদ বুকচ্‌'ৰ সম্পাদক ৰূপে কাম কৰাৰ আগতে তেওঁ এবছৰৰ বাবে অক্সফৰ্ডৰ মুখ্য কাৰ্যালয়ত কাম কৰিছিল। ভাৰতলৈ ঘূৰি অহাৰ পাছত তেওঁ ৰিতু মেননৰ সৈতে ১৯৮৪ চনত এটা একচেতীয়া নাৰীবাদী প্ৰকাশন 'কালী ফ'ৰ ৱুইমেন' আৰম্ভ কৰে।

তেওঁৰ অধ্যয়নৰ পৰিসৰ নাৰী, সমাজ আৰু পৰিৱৰ্তিত ভাৰতৰ অন্তৰ্গত, বুটালিয়াই অশোকা বিশ্ববিদ্যালয়ৰ সন্মানীয় 'ইয়ং ইণ্ডিয়া ফেলোশ্বিপ'ত শিক্ষাদান কৰিছিল।

নাৰীবাদী আৰু বাওঁপন্থী দৃষ্টিকোণৰ পৰা দেশ বিভাজন আৰু মৌখিক ইতিহাস হৈছে বুটালিয়াৰ আগ্ৰহৰ মুখ্য ক্ষেত্ৰ। তেওঁ লিংগ, সাম্প্ৰদায়িকতা, মৌলবাদ আৰু সংবাদ মাধ্যমৰ ওপৰত লিখিছে। তেওঁৰ লেখাবোৰ *দ্য গাৰ্জিয়ান*, *নিউ ইণ্টাৰনেচনেলিষ্ট*, *দ্য ষ্টেটচ্‌মেন*, *দ্য টাইমচ্‌ অৱ ইণ্ডিয়া*, *আউটলুক* আৰু *ইণ্ডিয়া টুডে*কে ধৰি বিভিন্ন বাতৰি কাকত আৰু আলোচনীত প্ৰকাশ পাইছে।

তেওঁ বাওঁপন্থী *তেহেলকা* আৰু ইণ্ডিয়ান *প্ৰিণ্টাৰ এণ্ড পাবলিচাৰ* ছপা আৰু প্ৰকাশন উদ্যোগৰ সৈতে কাম কৰা বি২বি প্ৰকাশনৰ এগৰাকী নিয়মীয়া স্তম্ভকাৰ।

বুটালিয়া 'অক্সফাম ইণ্ডিয়া'ৰ পৰামৰ্শদাতা আৰু তেওঁ দিল্লী বিশ্ববিদ্যালয়ৰ *কলেজ অৱ ভকেচনেল ষ্টাডিজ*ৰ ৰিডাৰৰ পদত আছে।

## বঁটা আৰু সম্মান

* ২০০০ চনত মহিলা প্ৰকাশকৰ *পিণ্ডোৰা বঁটা* লাভ কৰে।
* ২০১১ চনত পদ্মশ্ৰী বঁটা
* ২০১৭ চনত 'জাৰ্মান ফেডাৰেল ৰিপাবলিক'ৰ *গ'থ মেডেল*

## তথ্যসূত্ৰ
# ললিত কুমাৰ মংগোত্ৰ

| ললিত কুমাৰ মংগোত্ৰ |
| --- |
| জন্ম | ১৪ এপ্ৰিল ১৯৪৪ |
| শিক্ষা | জম্মু আৰু কাশ্মীৰ বিশ্ববিদ্যালয়, জম্মু বিশ্ববিদ্যালয় |
| পেচা | লেখক, পদাৰ্থবিজ্ঞানী, অধ্যাপক |
| জনা যায় | ডগৰি সন্থাৰ সভাপতি, ডগৰি সাহিত্য |
| পদবী | অধ্যাপক |
| বঁটা, সন্মান, পুৰস্কাৰ আদি | সাহিত্য অকাডেমী বঁটা, পদ্মশ্ৰী |

**ললিত কুমাৰ মংগোত্ৰ** ( ইংৰাজী : Lalit Kumar Mangotra ; জন্ম: ১৪ এপ্ৰিল ১৯৪৪) এজন ভাৰতীয় ডগৰিভাষী লেখক আৰু পদাৰ্থ বিজ্ঞানৰ প্ৰাক্তন অধ্যাপক।
তেখেতে চুটিগল্প, নাটক, কবিতা, ৰচনা, সাহিত্য সমালোচনাকে ধৰি বিভিন্ন সাহিত্যৰ ৰচনা প্ৰকাশ কৰিছে। ২০২৫ চনত ভাৰত চৰকাৰে তেওঁক সাহিত্য আৰু শিক্ষাৰ ক্ষেত্ৰত আগবঢ়োৱা অৱদানৰ বাবে পদ্মশ্ৰী বঁটা প্ৰদান কৰে।

## প্ৰাথমিক জীৱন আৰু শৈক্ষিক জীৱন

মংগোত্ৰাই ১৯৬৮ চনত জম্মু-কাশ্মীৰ বিশ্ববিদ্যালয়ৰ পৰা পদাৰ্থ বিজ্ঞানত স্নাতকোত্তৰ ডিগ্ৰী লাভ কৰে। পিছলৈ তেওঁ ১৯৭৪ চনত জম্মু বিশ্ববিদ্যালয়ৰ পৰা উচ্চ শক্তি পদাৰ্থ বিজ্ঞানত দৰ্শনত ডক্টৰেট ডিগ্ৰী লাভ কৰে।

তেওঁ ২০০৪ চনত অৱসৰ লোৱালৈকে জম্মু বিশ্ববিদ্যালয়ত পদাৰ্থ বিজ্ঞানৰ অধ্যাপক হিচাপে কাম কৰিছিল।শৈক্ষিক জীৱনৰ সময়ছোৱাত তেওঁ ৩০০ৰো অধিক বৈজ্ঞানিক গৱেষণা পত্ৰ লিখিছিল।

## সাহিত্যিক জীৱন

১৯৭৬ চনত মংগোত্ৰাই তেওঁৰ প্ৰথম ডগৰী চুটিগল্প প্ৰকাশ কৰে। চুটিগল্প, কবিতা, ৰচনা, সাহিত্য সমালোচনা আদিক সামৰি তেৰখন গ্ৰন্থ লিখিছে। তেওঁৰ কেইবাখনো প্ৰকাশন ডগৰি সাহিত্যৰ স্নাতকোত্তৰ পাঠ্যক্ৰমত অন্তৰ্ভুক্ত কৰা হৈছে।
মংগোত্ৰাই ত্ৰিশ বছৰ ধৰি জম্মু-কাশ্মীৰৰ সাহিত্য সংগঠন ডগৰি সন্থাৰ অধ্যক্ষ হিচাপে কাৰ্যনিৰ্বাহ কৰিছিল। এই ভূমিকাত তেওঁ ডগৰি ভাষাক প্ৰযুক্তিৰ সৈতে একত্ৰিত কৰাত অৰিহণা যোগাইছিল। তেওঁৰ প্ৰচেষ্টাৰ ভিতৰত আছিল এঘাৰটা কম্পিউটাৰ চফটৱেৰ সঁজুলি ডগৰিৰ লগত খাপ খুৱাই লোৱা, অনলাইন ডগৰি-ইংৰাজী অভিধান তৈয়াৰ কৰা, ডগৰি ভাষীসকলৰ বাবে কম্পিউটাৰ ধাৰণা সম্পৰ্কীয় পাঠ্যক্ৰম প্ৰস্তুত কৰা।

## বঁটা আৰু প্ৰশাসন

২০১১ চনত মংগোত্ৰাই সাহিত্য অকাডেমী বঁটা আৰু ২০০৯ চনত ডগৰি সাহিত্যলৈ অসাধাৰণ অৱদানৰ বাবে জম্মু-কাশ্মীৰ ৰাজ্যিক বঁটা লাভ কৰিছিল।
জম্মু-কাশ্মীৰ একাডেমী অৱ আৰ্ট, কালচাৰ এণ্ড লেংগুৱেজে ২০০০ আৰু ২০১০ চনত তেওঁক ‘শ্ৰেষ্ঠ গ্ৰন্থ বঁটা’ৰে সন্মানিত কৰে।ইয়াৰ উপৰিও তেওঁ পৰ্যটন আৰু সংস্কৃতি মন্ত্ৰালয়ৰ পৰা সাহিত্যৰ জ্যেষ্ঠ ফেল’শ্বিপ আৰু ২০২৪ চনত ‘কুঁৱৰ বিযোগী জীৱনজোৰা কৃতিত্ব বঁটা লাভ কৰে।

তেওঁ কেইবাটাও ৰাষ্ট্ৰীয় আৰু আঞ্চলিক ব’ৰ্ডত প্ৰশাসনিক পদত অধিষ্ঠিত হৈ আহিছে। তেওঁ দুবাৰকৈ ভাৰতীয় প্ৰেছ কাউন্সিলৰ সদস্য আছিল। ২০০৩ চনৰ পৰা ২০০৭ চনলৈ আৰু পুনৰ ২০১৩ চনৰ পৰা ২০১৭ চনলৈ সাহিত্য অকাডেমীৰ কাৰ্যবাহী মণ্ডলীতো কাৰ্যনিৰ্বাহ কৰিছিল। তেওঁ জম্মুৰ গভৰ্ণমেণ্ট কলেজ ফৰ উইমেন পেৰেড গ্ৰাউণ্ডৰ গভৰ্নিং ব'ৰ্ডৰ অধ্যক্ষ, মানৱ সম্পদ উন্নয়ন মন্ত্ৰালয়ৰ অধীনস্থ ভাৰতীয় ভাষা প্ৰসাৰ পৰিষদৰ সদস্য আৰু সৰস্বতী সন্মানৰ বাবে উত্তৰ মণ্ডল নিৰ্বাচন সমিতিৰ অধ্যক্ষ হিচাপেও কাৰ্যনিৰ্বাহ কৰিছিল। তেওঁ চীন আৰু জাপানলৈ যোৱা ভাৰতীয় লেখকৰ চৰকাৰী প্ৰতিনিধি দলৰ অংশও আছিল।

## তথ্য সংগ্ৰহ
# অভিজিৎ শাৱন্ত

| অভিজিৎ শাৱন্ত |
| --- |
|  |
| জন্ম | ০৭ অক্টোবৰ, ১৯৮১ (৪৪ বছৰ) মুম্বাই, মহাৰাষ্ট্ৰ, ভাৰত |
| ৰাষ্ট্ৰীয়তা | ভাৰতীয় |
| পেচা | গায়ক, অভিনেতা, উপস্থাপক |
| সক্ৰিয় হৈ থকা সময় | ২০০৫ - বৰ্তমানলৈ |
| দাম্পত্যসঙ্গী | শিল্পা শাৱন্ত (২০০৭ বৰ্তমান) |

**অভিজিৎ শাৱন্ত** (মাৰাঠী: अभिजीत सावंत; জন্ম অক্টোবৰ ৭, ১৯৮১) মূলতঃ এজন ভাৰতীয় নেপথ্য গায়ক, অভিনেতা আৰু উপস্থাপক।